रुश्दी को ट्विटर पर आए सिर्फ तीन दिन हुए हैं और उन्हें फॉलो करने वालों की संख्या तेज़ी से बढ़ी है.रुश्दी न केवल ट्विटर पर आए बल्कि वो 124 ट्विट भी कर चुके हैं.उन्होंने कहा है कि वो ट्विटर पर अपना छोटा सा उपन्यास भी शेयर करेंगे. टि्वटर पर एक बार में सिर्फ 140 शब्द आ सकते हैं और इसी क्रम में रुश्दी अपना उपन्यास लोगों तक पहुंचाएंगे.रुश्दी ने 15 सितंबर को ट्विटर ज्वाइन किया और ज्वाइन करते ही उन्होंने सभी लोगों के आगाह कर दिया कि वो असली सलमान रश्दी है और उनके नाम से ट्विटर पर पुराना अकाउंट किसी और का है.सलमान रुश्दी SalmanRushdie1 के नाम से ट्विट कर रहे हैं और उनका तीसरा ट्विट ही salmanrusdie के नाम से ट्विट करने वाले के लिए था कि तुम कौन हो और तुम क्यों मेरे नाम से ट्विट कर रहे हो.रुश्दी ने 19 सितंबर से ए ग्लोब ऑफ हेवन नाम की कहानी भी ट्विट करना शुरु कर दिया है. वो हर दिन इस कहानी के कुछ हिस्से ट्विट कर रहे हैं.रुश्दी के ट्विट पर पिछले कुछ दिनों में कई जानकारियां दी गई हैं. मसलन उनकी एक पुस्तक अक्तूबर महीने में आने वाली है और उनकी पुस्तक मिडनाइट चिल्ड्रेन पर बन रही फ़िल्म का काम कैसा चल रहा है.रुश्दी ने मंगलवार को अपने ट्विटर में सचिन तेंदुलकर और शशि थरुर को भी संबोधित किया है और कहा है कि उन्हें सचिन और थरुर को टि्वटर पर देखकर खुशी हुई है.